turjo4nis/wikipedia-bn-dump-20250701 huggingface dataset:
খন্ডোবা

খন্ডোবা (অপর নাম মার্তণ্ডভৈরব, মল্হারি বা মল্হার) হলেন একজন হিন্দু দেবতা। তাঁকে শিবের একটি রূপভেদ মনে করা হয়। ভারতের দাক্ষিণাত্য মালভূমি অঞ্চলে, বিশেষত মহারাষ্ট্র রাজ্যে তাঁর পূজা প্রচলিত। খন্ডোবা হলেন মহারাষ্ট্র অঞ্চলের সর্বাধিক জনপ্রিয় কুলদেবতা (পারিবারিক দেবতা)। এছাড়াও তাঁকে নির্দিষ্ট কয়েকটি যোদ্ধা, কৃষিজীবী বর্ণ, ধাঙড় সম্প্রদায় ও ব্রাহ্মণ (পুরোহিত) বর্ণের এবং সেই সঙ্গে উক্ত অঞ্চলের পার্বত্য ও বনাঞ্চলগুলিতে বসবাসকারী বেশ কয়েকটি শিকারী-সঞ্চয়ী উপজাতির পৃষ্ঠপোষক দেবতাও মনে করা হয়। খন্ডোবার কাল্টের সঙ্গে হিন্দু ও জৈন প্রথার একটি যোগসূত্র বিদ্যমান। এই কাল্টটি মুসলমান সহ বর্ণনির্বিশেষে সকল সম্প্রদায়কে একত্রিত করেছে। খ্রিস্টীয় নবম ও দশম শতাব্দীতে একজন লৌকিক দেবতা থাকে শিব, ভৈরব, সূর্য ও কার্তিকেয়ের (স্কন্দ) বৈশিষ্ট্য-সমন্বিত একজন যৌগিক দেবতা হিসেবে খন্ডোবার পূজার বিবর্তন ঘটে। তাঁকে লিঙ্গের আকারে অথবা বৃষ বা অশ্বারোহী যোদ্ধার বেশে চিত্রিত করা হয়। খন্ডোবার পূজার প্রধান কেন্দ্রটি হল মহারাষ্ট্রের জেজুরি। খন্ডোবার কিংবদন্তিগুলি পাওয়া যায় মল্হারি মাহাত্ম্য গ্রন্থে এবং সেগুলি লোকসংগীতের মাধ্যমেও বর্ণিত হয়। এই কাহিনিগুলির বিষয়বস্তু খন্ডোবার হাতে মণি-মল্ল দৈত্যদের পরাজয় ও তাঁর বিবাহের কথা।

নাম-ব্যুৎপত্তি ও অন্যান্য নাম
"খন্ডোবা" নামটি এসেছে "খড়্গ" (যে অস্ত্র দ্বারা খন্ডোবা অসুর বধ করেন) এবং "বা" (বাবা) শব্দ দু’টি থেকে। তাঁর "খন্ডেরায়" নামটির অর্থ "রাজা খন্ডোবা"। অপর নাম "খন্ডেরাও"-এ একইভাবে "রাও" (রাজা) প্রত্যয়টি যুক্ত হয়েছে।

সংস্কৃত শাস্ত্রে খন্ডোবা মার্তণ্ডভৈরব বা সূর্য নামে পরিচিত। এই নামটির মধ্য দিয়ে সৌরদেবতা মার্তণ্ড ও শিবের উগ্র রূপ ভৈরবের সমন্বয় ঘটেছে। "মল্লারি" বা "মল্হারি" নামটি "মল্ল" ও "অরি" (শত্রু) শব্দ দু’টির সমন্বয়ে সৃষ্ট এবং সেই ক্ষেত্রে নামটির অর্থ দাঁড়ায় "[অসুর] মল্লের শত্রু"। মল্লারি মাহাত্ম্য গ্রন্থে উল্লিখিত হয়েছে, মল্ল অসুরের সাহসিকতায় তুষ্ট হয়ে মার্তণ্ডভৈরব "মল্লারি" নাম গ্রহণ করেন। ভিন্ন পাঠে এই নামটিই হয়েছে মলান্না (মল্লান্না) ও মৈলারা (মৈলার)।

কখনও কখনও খন্ডোবাকে চিহ্নিত করা হয় ধর্মপুরীর মুণীশ্বর, তেলঙ্গানার মল্লান্না, অন্ধ্রপ্রদেশের মল্লিকার্জুনস্বামী এবং কর্ণাটকের মৈলারা হিসেবে। তাঁর অন্যান্য নামগুলি হল খন্ডু গব্দ, মহালসাকান্ত ("মহালসার স্বামী") ও জেজুরিকা বাণী।

মূর্তিতত্ত্ব

তথ্যসূত্র

আরও পড়ুন

বহিঃসংযোগ

খন্ডোবা-সংক্রান্ত পূর্ণ তথ্যাবলি-সংবলিত ওয়েবসাইট
 শ্রীমার্তণ্ডদেব, জেজুরির ওয়েবসাইট

শিবের রূপভেদ
আঞ্চলিক হিন্দু দেবতা
লৌকিক হিন্দু দেবদেবী
আঞ্চলিক হিন্দু দেবদেবী
মান্না ভাই (চলচ্চিত্র)

মান্না ভাই ২০০৪ সালে মুক্তিপ্রাপ্ত বাংলাদেশি অপরাধ-নাট্যধর্মী চলচ্চিত্র। চলচ্চিত্রটি পরিচালনা করেছেন এফ আই মানিক। শ্রেষ্ঠাংশে অভিনয় করেছেন মান্না, পপি, মিশা সওদাগর সহ আরও অনেকে।

চলচ্চিত্রটি ২০০৪ বাংলাদেশে মুক্তি পায়। ছবিটি বাণিজ্যিকভাবে সফল হয়।

কাহিনি সংক্ষেপ

কুশীলব
মান্না 
পপি
মিশা সওদাগর
খলিল উল্লাহ খান
শিবা শানু
জ্যাকি আলমগীর

সঙ্গীত
মান্না ভাই চলচ্চিত্রের গান রচনা করেন গাজী মাজহারুল আনোয়ার, কবির বকুল ও মিল্টন খন্দকার গানের সুর ও সঙ্গীতায়োজন করেছেন ইমন সাহা এছাড়া আবহ সঙ্গীত তৈরী করেছেন রাশিদুল হাসান নীলু এবং গানে কণ্ঠ দিয়েছেন এন্ড্রু কিশোর, সাবিনা ইয়াসমিন, কনকচাঁপা, ও কুমার বিশ্বজিৎ

তথ্যসূত্র

বহিঃসংযোগ

 

২০০৪-এর চলচ্চিত্র
ইমন সাহা সুরারোপিত চলচ্চিত্র
আসলাম ভাই (চলচ্চিত্র)

আসলাম ভাই ২০০৮ সালে মুক্তিপ্রাপ্ত বাংলাদেশি অপরাধ-নাট্যধর্মী চলচ্চিত্র। চলচ্চিত্রটি পরিচালনা করেছেন ইস্পাহানী আরিফ জাহান। শ্রেষ্ঠাংশে অভিনয় করেছেন মান্না, জনা, মিশা সওদাগর, কাজী হায়াৎ, সুব্রত, সুজাতা, কাবিলা সহ আরও অনেকে।

চলচ্চিত্রটি ২০০৮ চিত্রনায়ক মান্নার মৃত্যুর পর বাংলাদেশে মুক্তি পায়। ছবিটি বাণিজ্যিকভাবে সফল হয়।

কুশীলব 
 মান্না
 জনা
 মিশা সওদাগর
 কাজী হায়াৎ
 সুব্রত
 সুজাতা
 কাবিলা
 প্রিন্স
 প্রীতি
 আসিফ ইকবাল
 শাপলা
 নাসরিন
 নাদের খান
 আমীর সিরাজী
 আরমান খান

সঙ্গীত 
আসলাম ভাই চলচ্চিত্রের গান রচনা করেন কবির বকুল গানের সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন কুমার বিশ্বজিৎ, মিমি নাজনীন, রুপম ও আগুন।

তথ্যসূত্র

বহিঃসংযোগ 

 

২০০৮-এর চলচ্চিত্র
শওকত আলী ইমন সুরারোপিত চলচ্চিত্র
মানুয়েল নেগ্রেতে আরিয়াস

মানুয়েল নেগ্রেতে আরিয়াস (; জন্ম ১১ই মার্চ, ১৯৫৯) একজন অবসরপ্রাপ্ত মেক্সিকান ফুটবল খেলোয়াড় ও ব্যবস্থাপক।

ক্লাব খেলোয়াড়ী কর্মজীবন
নেগ্রেতে ১৯৮০ সালে মেক্সিকোর ক্লুব উনিবের্সিদাদ নাসিওনাল ("পুমাস" নামেও পরিচিত) নামক ফুটবল ক্লাবের পক্ষে পেশাদারী ফুটবল খেলোয়াড় হিসেবে কর্মজীবন শুরু করেন। তিনি শীঘ্রই মেক্সিকো ফুটবল ভক্তদের কাছে তাঁর ক্রীড়াশৈলীর জন্য জনপ্রিয় হয়ে ওঠেন। ১৯৮৬ সালের ফুটবল বিশ্বকাপে অংশগ্রহণ করার পর নেগ্রেতে মেক্সিকান ফুটবল লিগে খেলা অব্যাহত রাখেন। পরে তিনি ইউরোপীয় ফুটবল লিগগুলিতে খেলতে যান, প্রথমে পর্তুগালের স্পোর্টিং লিসবন ক্লাবে, এবং পরবর্তীতে স্পেনের স্পোর্টিং দে হিহন ক্লাবে।

আন্তর্জাতিক খেলোয়াড়ী কর্মজীবন
১৯৮৬ সালের ফিফা বিশ্বকাপে নেগ্রেতে পাঁচটি খেলায় অংশ নেন এবং প্রতিযোগিতার দ্বিতীয় রাউন্ডে (১৬ দলের রাউন্ডে) প্রতিপক্ষ বুলগেরিয়ার বিরুদ্ধে খেলার ৩৫তম মিনিটে একটি গোল করেন; মেক্সিকো পরে ২-০ ব্যবধানে জয়ী হয়। নেগ্রেতের করা এই গোলটিকে বহু ফুটবল ভক্ত ও সাংবাদিক বিশ্বকাপের ইতিহাসের সবচেয়ে দৃষ্টিনন্দন গোল হিসেবে বর্ণনা করেছেন। ২০১৯ সালের এপ্রিল মাসে ফিফা-র ওয়েবসাইটে নেগ্রেতের এই গোলটি বিশ্বকাপের ইতিহাসের সর্বসেরা গোল হিসেবে ভোটে নির্বাচিত করা হয়। এই গোলটি করার সময় নেগ্রেতে প্রথমে পেনাল্টি অঞ্চলের ঠিক বাইরে একটি উঁচু বল গ্রহণ করে সেটিকে নিয়ন্ত্রণে আনেন ও বলটিকে একবার মাটিতে পড়ে লাফাতে দেন, তারপরে সতীর্থ খেলোয়াড় হাভিয়ের আগিররে-কে বলটি শূন্যে পাস করেন। হাভিয়ের প্রথম স্পর্শেই শূন্যে রেখেই বলটিকে নেগ্রেতে-কে উঁচু করে আবার ফেরত দেন। এরপর নেগ্রেতে উঁচুতে লাফিয়ে উঠে নিজ শরীরকে ভূমির সমান্তরালে রেখে সেই ভাসমান বলটিকে কাঁচির মতো ভলি শট করে গোলরক্ষক বরিস্লাভ মিখাইলভের বাম দিকে গোলের নিচের কোণাতে অত্যন্ত দ্রুতগতিতে বলটি প্রেরণ করেন।

আন্তর্জাতিক গোল

খেলোয়াড়-পরবর্তী কর্মজীবন
অবসর গ্রহণের পরে নেগ্রেতে উনাম পুমাস যুবদলের প্রশিক্ষক হিসেবে কাজ করেন এবং পরবর্তীতে ক্লুব লেওন ফুটবল ক্লাবের সহকারী প্রশিক্ষক হিসেবে কাজ করেন। পরে তিনি সেখানকার প্রধান প্রশিক্ষকে পরিণত হন।

সম্মাননা

ক্লাব
ইউএনএএম
মেক্সিকান প্রিমেরা দিভিসিওন: ১৯৮০–৮১
কনকাকাফ চ্যাম্পিয়ন্স কাপ: ১৯৮০, ১৯৮২, ১৯৮৯
কোপা ইন্টারআমেরিকানা: ১৯৮১

আটলান্টি
মেক্সিকান প্রিমেরা দিভিসিওন: ১৯৯২–৯৩

তথ্যসূত্র

বহিঃসংযোগ

Video of Negrete's goal against Bulgaria in 1986 - www.kenaston.org

১৯৫৯-এ জন্ম
মেক্সিকীয় ফুটবলার
ফুটবল মধ্যমাঠের খেলোয়াড়
জীবিত ব্যক্তি
স্পোর্টিং হিহোনের খেলোয়াড়
লা লিগার খেলোয়াড়
প্রিমেইরা লিগার খেলোয়াড়
স্পোর্টিং সিপি-এর ফুটবলার

লিগা এমএক্সের খেলোয়াড়
মেক্সিকোর আন্তর্জাতিক ফুটবলার
১৯৮৬ ফিফা বিশ্বকাপের খেলোয়াড়
পুরুষ ফুটবল মধ্যমাঠের খেলোয়াড়
ফুটবল ক্লাব মোন্তেররেইয়ের খেলোয়াড়
আনুস, ইয়োন

আনুস () ফ্রান্সের বুরগুন্ডি অঞ্চলের ফুরোন কমিউনের অন্তর্ভুক্ত একটি জনবহুল স্থান।

ইতিহাস 
ঐতিহাসিকভাবে আনুস ফুরোনের সাথে একই প্যারিশভুক্ত ছিল। প্যারিশটি কখনো কখনো ফুরোন ও আনুস নামেও অভিহিত হতো। ১৮৪৮ সালের হিসাব অনুযায়ী উভয় জায়গা মিলে মোট সত্তরটি খানা ছিল, যার মধ্যে উনিশটিই ছিল আনুসে। ষোড়শ শতাব্দীতে আনুসের নিজস্ব জায়গীরদার ছিল। ১৫৯৮ সালে আনুসের জায়গীর ছিল গিলোম জিরার্ড।

তথ্যসূত্র 

বুরগুন্ডি, ফ্রান্স
ফ্রান্সের শহর
নুরু (ম্যাসেজ)

নুরু, জাপানের কাওয়াসাকির একটি জাপানি ইরোটিক ম্যাসেজ কৌশল। যখন উভয় পক্ষ নগ্ন থাকে এবং একটি গন্ধহীন এবং বর্ণহীন ম্যাসেজ লোশন দিয়ে আবৃত হয় তখন কৌশলটি মক্কেলের শরীরের সাথে তাদের শরীর ঘষতে এক বা একাধিক নুরু ম্যাসেজ মহিলা প্রয়োজন। শব্দটি জাপানি ভাষা থেকে উদ্ভূত এবং এর অর্থ "পিচ্ছিল/মসৃণ"।   

ম্যাসেজ চলাকালীন, অংশগ্রহণকারীরা মানসিক চাপ থেকে মুক্তি দেওয়ার জন্য শক্তিশালী স্পর্শকাতর সংবেদনগুলি তৈরি করার মাধ্যমে আরও প্রশস্ত শারীরিক যোগাযোগের চেষ্টা করবে।  নুরু ম্যাসেজ ব্যবহৃত জেলের প্রধান উপাদান সালফ্যাটেড পলিস্যাকারাইড ফুকোয়ডান, যা বাদামী ছত্রাক উদ্ভিদ Sphaerotrichia divaricata এর পাতা থেকে প্রাপ্ত। ক্যামোমাইল, অজুলিন এবং অন্যান্য খনিজগুলি প্রায়শই যুক্ত করা হয়। নুরু জেলের প্রাক-তৈরি সংস্করণের পাশাপাশি গুঁড়ো সংস্করণও রয়েছে। 

প্রায়শই নুরু ম্যাসেজ যৌন ক্রিয়াকলাপ দিয়ে শেষ হয়।  অন্যান্য ধরনের যৌন কাজের পাশাপাশি, মার্কিন যুক্তরাষ্ট্রের নেভাদার গ্রামীণ অঞ্চলে নুরু ম্যাসেজ বৈধ ।   নেদারল্যান্ডস, অস্ট্রিয়া  এবং আরও কিছু দেশেও নুরু ম্যাসেজের চর্চা রয়েছে।

তথ্যসূত্র 

ইরোটিক ম্যাসেজ
অপর্যালোচিত অনুবাদসহ পাতা
মালিশ
গুরুপুরা নদী

গুরুপুরা নদী (যা পাচামাগারু নদী, ফাল্গুনী নদী বা কুলুর নদী নামেও পরিচিত) ভারতের কর্ণাটক রাজ্যের একটি নদী। এটি পশ্চিমঘাট পর্বতমালা থেকে উৎপন্ন হয়ে দক্ষিণে প্রবাহিত হয়।এটি নেত্রবতী নদীর একটি শাখা যা ম্যঙ্গালোরের দক্ষিণে আরব সাগরে প্রবেশ করে।নদীটির নামকরণ করা হয়েছে, ম্যাঙ্গালোরের নিকটে অবস্থিত গুরুপুরা শহর এর নামে। গুরুপুরা নদীর উত্তরের তীরে অবস্থিত নিউ ম্যাঙ্গালোর বন্দর এবং ম্যঙ্গালোর রাসায়নিক ও সার কারখানা । একসময় এটি নেত্রবতী নদীর পাশাপাশি ম্যাঙ্গালোর শহরের উত্তর সীমানা দক্ষিণের সীমানা হিসাবে গড়ে ওঠে তবে বর্তমানে এই নদীর সীমানা ছাড়িয়ে শহরের বর্ধনের কারণে এটি কেবল ম্যাঙ্গালোর কেন্দ্রীয় অংশের সীমানা নির্দেশ করে।

তথ্যসূত্র

আরও দেখুন 

 দক্ষিণ কন্নড় ও উদুপি জেলার নদী 
 নেত্রবতী নদী
ভারতের নদী
কর্ণাটকের নদী
ঘটপ্রভা নদী

ঘটপ্রভা নদী কৃষ্ণা নদীর ডানদিকের একটি গুরুত্বপূর্ণ উপনদী এবং চিকসঙ্গমে কৃষ্ণা নদীর সাথে মিলিত হওয়ার পূর্বে এটি পূর্ব দিকে ২৮৩ কিলোমিটার প্রবাহিত হয়েছে। নদীর অববাহিকাটি ৮,৮২৯ বর্গকিলোমিটার প্রশস্ত এবং মহারাষ্ট্র এবং কর্ণাটক রাজ্য জুড়ে প্রসারিত।

মার্কন্ডেয় নদী ঘটপ্রভা নদীর একটি শাখা নদী। এই নদী গোদচিনামালকি জলপ্রপাতের জন্য বিখ্যাত (গোকাক জলপ্রপাতের নিকটবর্তী) এবং গোককের কাছে ঘটপ্রভা নদীতে মিলিত হয়েছে।

সেতু 
গোকাক জলপ্রপাতের কাছে নদীর উপর একটি জুলন্ত সেতু রয়েছে। এই সেতুটি ঊনবিংশ শতকের শেষের দিকে বা বিংশ শতকের প্রথম দিকে নির্মিত হয়েছিল।

তথ্যসূত্র 

ভারতের নদী
কর্ণাটকের নদী
নৈবেদ্য

নৈবেদ্য হল রবীন্দ্রনাথ ঠাকুর কর্তৃক বাংলা ভাষায় রচিত একটি বিখ্যাত কাব্যগ্রন্থ। এটি ১৯০১ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ নৈবেদ্য কাব্যের ১৫-টি কবিতা গীতাঞ্জলির ইংরেজি অনুবাদ সং অফারিংসে অন্তর্ভুক্ত করেছেন।

মূল বিষয়বস্তু 
রবীন্দ্রনাথের "নৈবেদ্য" কাব্যে আধ্যাত্মিক ভাবনার বিচ্ছুরণ ঘটেছে। এতে তিনি প্রাচীন ভারতের অধ্যাত্ম মহিমা বর্ণনা করেছেন।

তথ্যসূত্র

বহিঃসংযোগ 

 https://rabindra-rachanabali.nltr.org/node/1
১৯০১-এর কাব্যগ্রন্থ
রবীন্দ্রনাথ_ঠাকুরের_কাব্যগ্রন্থ
সেকেন্ডারি এডুকেশন কোয়ালিটি অ্যান্ড অ্যাকসেস এনহান্সমেন্ট প্রজেক্ট

সেকেন্ডারি এডুকেশন কোয়ালিটি অ্যান্ড অ্যাকসেস এনহান্সমেন্ট প্রজেক্ট বা মাধ্যমিক শিক্ষার গুণমান ও প্রবেশাধিকার উন্নতি প্রকল্প (সেকায়েপ) প্রকল্পটি হল শিক্ষক-শিক্ষার্থীদেরকে ক্লাসে মানসম্পন্ন শিক্ষণ উপকরণ এবং অডিও-ভিজ্যুয়াল ডেমোর মাধ্যমে তথ্যে প্রবেশাধিকারের সুবিধা দেয়ার মাধ্যমে বাংলাদেশের মাধ্যমিক স্তরে শিক্ষার মান বাড়ানো। সেকায়েপ-র লক্ষ্য হল বিভিন্ন ক্রিয়াকলাপ সম্পাদনের সুবিধার্থে পুরো প্রকল্পের উপজেলাগুলিকে ইন্টারনেট সংযোগে আনা।

তথ্যসূত্র 

বাংলাদেশে মাধ্যমিক শিক্ষা
শিক্ষামূলক প্রকল্প
নেওমি ওয়াটস

নেওমি এলেন ওয়াটস (জন্ম ২৮ সেপ্টেম্বর ১৯৬৮) হলেন একজন ব্রিটিশ অভিনেত্রী ও চলচ্চিত্র প্রযোজক।  তিনি অস্ট্রেলীয় নাট্যধর্মী চলচ্চিত্র ফর লাভ অ্যালোন (১৯৮৬) দিয়ে চলচ্চিত্রে আগমন করেন এবং পরবর্তীকালে অস্ট্রেলীয় টেলিভিশন ধারাবাহিক হেই ড্যাড..! (১৯৯০), ব্রাইডস অব ক্রাইস্ট (১৯৯১), হোম অ্যান্ড অ্যাওয়ে (১৯৯১), ও চলচ্চিত্র ফ্লার্টিং (১৯৯১)-এ অভিনয় করেন। মার্কিন যুক্তরাষ্ট্রে পাড়ি দেওয়ার পর ওয়াটস বছর খানেক অভিনেত্রী হিসেবে কাজ পেতে কষ্ট করেন, এবং ট্যাঙ্ক গার্ল (১৯৯৫), চিলড্রেন অব দ্য কর্ন চোর: দ্য গ্যাদারিং (১৯৯৬), ও ডেঞ্জারাস বিউটি (১৯৯৮) চলচ্চিত্র এবং স্লিপওয়াকার্স (১৯৯৭-১৯৯৮) টেলিভিশন ধারাবাহিকে কাজের সুযোগ পান।

ওয়াটস ডেভিড লিঞ্চে মনস্তাত্ত্বিক থ্রিলার মুলহল্যান্ড ড্রাইভ (২০০১) চলচ্চিত্রে উচ্চাক্ষাঙ্খী অভিনেত্রী চরিত্রে এবং ভীতিপ্রদ দ্য রিং (২০০২) চলচ্চিত্রে সাংবাদিক চরিত্রে অভিনয় করে আন্তর্জাতিক খ্যাতি অর্জন করেন। তিনি এরপর আলেহান্দ্রো গোন্সালেস ইনারিতুর নব্য-নোয়া চলচ্চিত্র ২১ গ্রাম্‌স (২০০৩) চলচ্চিত্রে দুঃখ ভারাক্রান্ত মায়ের চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ২০০০-এর দশকের তার পরবর্তী চলচ্চিত্রসমূহ ছিল আই হার্ট হাকাবিস (২০০৪), কিং কং (২০০৫), ইস্টার্ন প্রমিসেস (২০০৭), ও দি ইন্টারন্যাশনাল (২০০৯)।

প্রারম্ভিক জীবন
নেওমি এলেন ওয়াটস ১৯৬৮ সালের ২৮শে সেপ্টেম্বর কেন্টের শোরহামে জন্মগ্রহণ করেন। তার মাতা মিফানি "মিভ" এডওয়ার্ডস (বিবাহপূর্ব রবার্টস) ছিলেন একজন প্রাচীন সামগ্রী বিক্রেতা ও পোশাক ও সেট নকশাকার, এবং পিতা পিটার ওয়াটস (১৯৪৬-১৯৭৬) ছিলেন শো ব্যবস্থাপক ও শব্দ প্রকৌশলী, যিনি সঙ্গীতদল পিংক ফ্লয়েডের সাথে কাজ করতেন। মিভ ইংল্যান্ডে জন্মগ্রহণ করলেও এক থেকে সাত বছর পর্যন্ত অস্ট্রেলিয়া বসবাস করতেন। ওয়াটসের মাতামহ ওয়েলশ বংশোদ্ভূত এবং মাতামহী অস্ট্রেলীয় বংশোদ্ভূত ছিলেন।

ব্যক্তিগত জীবন

ওয়াটস দ্য পেইন্টেড ভেইল (২০০৬) চলচ্চিত্রের দৃশ্যায়নের সময় বৌদ্ধধর্মের প্রতি আকৃষ্ট হন এবং এই ধর্মে ধর্মান্তরিত হন।

২০০২ সালের আগস্ট থেকে ২০০৪ সালের মে পর্যন্ত অস্ট্রেলীয় অভিনেতা হিথ লেজারের সাথে ওয়াটসের সম্পর্ক ছিল। ২০০৫ সালে মার্কিন অভিনেতা লিভ শ্রাইবারের সাথে ওয়াটসের সম্পর্কের সূত্রপাত ঘটে। তাদের প্রথম সন্তান আলেকজান্ডার ২০০৭ সালে জন্মগ্রহণ করে এবং দ্বিতীয় সন্তান স্যামুয়েল ২০০৮ সালে জন্মগ্রহণ করে। ২০১৬ সালের ২৬ সেপ্টেম্বর ওয়াটস ও শ্রাইবার তাদের ১১ বছরের সম্পর্কের ইতি টানার ঘোষণা দেন। ২০১৭ সালে নেটফ্লিক্সের নাট্যধর্মী জিপসি ধারাবাহিকের সেটে মার্কিন অভিনেতা বিলি ক্রুড্রুপের সাথে ওয়াটসের পরিচয় হয় এবং এরপর থেকে তারা ডেটিং করছেন।

২০১৬ সালে ওয়াটস ওয়েলসের অ্যাঙেলসির মলট্রেটের একটি ছোট ফুটবল ক্লাব গ্ল্যানট্রেট এফসির সম্মানসূচক সভাপতি হন।

তথ্যসূত্র

বহিঃসংযোগ

 
 
 
 Naomi Watts at UNAIDS.org

১৯৬৮-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
অস্ট্রেলীয় বংশোদ্ভূত ইংরেজ ব্যক্তি
ওয়েলশ বংশোদ্ভূত ইংরেজ ব্যক্তি
ইংরেজ চলচ্চিত্র অভিনেত্রী
ইংরেজ চলচ্চিত্র প্রযোজক
ইংরেজ টেলিভিশন অভিনেত্রী
ইংরেজ মঞ্চ অভিনেত্রী
এইচআইভি/এইডস কর্মী
কেন্টের অভিনেত্রী
স্ক্রিন অ্যাক্টরস গিল্ড পুরস্কার বিজয়ী
স্যাটার্ন পুরস্কার বিজয়ী
২০শ শতাব্দীর ব্রিটিশ অভিনেত্রী
২১শ শতাব্দীর ব্রিটিশ অভিনেত্রী
সিডনির অভিনেত্রী
ব্রিটিশ বৌদ্ধ
মার্কিন যুক্তরাষ্ট্রে ব্রিটিশ প্রবাসী অভিনেত্রী
ব্রিটিশ চলচ্চিত্র অভিনেত্রী
ব্রিটিশ চলচ্চিত্র প্রযোজক
ব্রিটিশ কণ্ঠাভিনেত্রী
বৌদ্ধধর্মে ধর্মান্তরিত
অন্ধকার কক্ষ (যৌনতা)

অন্ধকার কক্ষ বা ডার্ক রুম, একটি কালো রুম, কখনও কখনও একটি নাইট ক্লাব বা যৌন ক্লাবে থাকে, যেখানে যৌন কার্যকলাপ ঘটতে পারে।  যখন বার অথবা প্রাপ্তবয়স্ক বইয়ের দোকানে অন্ধকার কক্ষ থাকে তখন তাকে ব্যাকরুম, ব্ল্যাকরুম অথবা প্লেরুম বলা হয়।  কিছু ডার্ক রুম কালো, নীল বা লাল আলোয় আলোকিত থাকতে পারে।

বারগুলির অন্ধকার ঘর 
অন্ধকার কক্ষগুলি ১৯৬০ এবং ১৯৭০ এর দশকে উত্তর আমেরিকার সমকামী বার এবং ক্লাবগুলির সাধারণ বৈশিষ্ট্য ছিল এবং এখনও কয়েকটি বারে এটি পাওয়া যায়।  সমকামী বারের একটি ব্যাকরুম সাধারণত ক্লাবের পিছনের দিকে একটি ছোট, খুব অন্ধকার বা ম্লান আলোকিত কক্ষ হয় যেখানে গ্রাহকরা সাধারণত পোশাক না খুলেই যৌনক্রিয়া করতে পারে।  এইডস আবিষ্কারের আগে, ব্যাকরুমগুলি সমকামী বারগুলিতে প্রচলিত ছিল এবং তাদের মধ্যে যে যৌনক্রিয়া তা সাধারণত অরক্ষিত ছিল এবং প্রায়শই (যদিও সর্বদা নয়), বেনামে ছিল। এইডস আবিষ্কার এবং সংক্রমণ পদ্ধতি সম্পর্কে জ্ঞান বৃদ্ধি, ইত্যাদি কারণে সমকামী বারে অনেকগুলি ব্যাকরুম এবং অন্যান্য পাবলিক সেক্স ভেন্যু বন্ধ করে দেয়া হয়।  মার্কিন যুক্তরাষ্ট্রে জনসাধারণের জন্য উন্মুক্ত স্থাপনায় অন্ধকার কক্ষ অবৈধ। 

এইচআইভি/এইডস এর চিকিৎসা সন্ধানে বিজ্ঞানের অগ্রগতির সাথে সাথে আজকাল ব্যাকরুমগুলির যৌনতার হুমকি হ'ল প্রযুক্তি যা জনসাধারণের মধ্যে নৈমিত্তিক যৌন সন্ধানের প্রয়োজনীয়তাকে অগ্রাহ্য করে অনলাইন যৌনসঙ্গী সন্ধান সর্বব্যাপী করে তুলেছে এবং স্মার্টফোনের ব্যবহার যা তাত্ক্ষণিকভাবে গুপ্ত ক্রিয়াকলাপের সচিত্র বিজ্ঞাপন করতে পারে।

সেক্স ক্লাব এবং গোসলখানাগুলিতে অন্ধকার ঘর 
অন্ধকার কক্ষগুলি প্রায়শই যৌন ক্লাব এবং সমকামী স্নানঘর গুলির বৈশিষ্ট্য এবং এগুলি প্রায়শই বিশেষ সুযোগ সুবিধা বা আকর্ষণ হিসাবে প্রচার করা হয়। একটি সেক্স ক্লাবের অন্ধকার রুমের জায়গা দু'জন বা তিনজনের পক্ষে যথেষ্ট বড় আকারের হতে পারে, অথবা ক্লাবের মেঝে এলাকার একটি বৃহত অংশে, গোলকধাঁধা, গ্লোরি হোল, ব্যক্তিগত নির্জন আশ্রয়, কারাগারের কক্ষগুলির সদৃশ স্টিল বার থাকতে পারে।

তথ্যসূত্র 

নৈমিত্তিক যৌনতা
অপর্যালোচিত অনুবাদসহ পাতা
কক্ষ
জ্যোতিরিন্দ্র নন্দী

জ্যোতিরিন্দ্র নন্দী (২০ আগস্ট, ১৯১২ —  ১ আগস্ট ১৯৮২) একজন বাঙালী সাহিত্যিক।

প্রারম্ভিক জীবন
জ্যোতিরিন্দ্র নন্দী ১৯১২ সালে অধুনা বাংলাদেশের কুমিল্লা জেলায় তাঁর মাতুলালয়ে জন্মগ্রহণ করেন । অবিভক্ত কুমিল্লার ব্রাহ্মণবাড়িয়ায় তাঁর বাল্যকাল ও কৈশোর কেটেছে। তাঁর ডাকনাম ছিল ধনু। পিতা অপূর্বচন্দ্র নন্দী ব্রাহ্মণবাড়িয়া হাইস্কুলে শিক্ষকতা করতেন, তাঁর মায়ের নাম চারুবালা দেবী। অন্নদা সরকারি উচ্চ বিদ্যালয় থেকে ১৯৩০ সালে ম্যাট্রিকুলেশন পাশ করেছিলেন তিনি। ১৯৩২-এ কুমিল্লা ভিক্টোরিয়া সরকারি কলেজ থেকে আইএসসি পাশ করে ওই কলেজেই স্নাতক স্তরে ভর্তি হলেন জ্যোতিরিন্দ্র এবং ১৯৩৫ সালে প্রাইভেটে বিএ পাশ করেন তিনি। ১৯৩৬ সালে কর্মসূত্রে কলকাতা আসেন তিনি ও প্রথম চাকরি পান বেঙ্গল ইমিউনিটিতে। তারপর টাটা এয়ারক্রাফ্ট, জে ওয়ালটার থমসন-এর পাশাপাশি কাজ করেছেন যুগান্তর সংবাদপত্রের সাব এডিটর হিসেবে এবং মৌলানা আজাদ খান সম্পাদিত দৈনিক আজাদ পত্রিকায়। তার কর্মক্ষেত্রে ছিল ইন্ডিয়ান জুটমিলস অ্যাসোসিয়েশনের ইংরেজি ও বাংলা ভাষার মুখপত্র মজদুর ও জনসেবক পত্রিকা।

সাহিত্য
ছোটবেলা থেকে তিনি সাহিত্যচর্চ্চা করতেন। স্বদেশি আন্দোলনে যুক্ত থাকার অভিযোগে ১৯৩১ সালে পুলিশ তাঁকে গ্রেপ্তার করে। এক বছর গৃহবন্দী থাকাকালীন তার সাহিত্যচর্চার উপরে নিষেধাজ্ঞা জারি করা হয়। জ্যোৎস্না রায় ছদ্মনামে সোনার বাংলা ও ঢাকার থেকে প্রচারিত বাংলার বাণী পত্রিকায় তাঁর লেখা কয়েকটি ছোটগল্প প্রকাশিত হয়। কলকাতায় এসে তিনি সাগরময় ঘোষের সান্নিধ্যে আসেন ও দেশ পত্রিকায় ১৯৩৬ সালে প্রকাশিত হয় ছোটগল্প রাইচরণের বাবরি। মাতৃভূমি, ভারতবর্ষ, চতুরঙ্গ, পরিচয় পত্রিকায় তাঁর লেখা প্রকাশিত হতে থাকে। প্রেমেন্দ্র মিত্রের নজরে আসে জ্যোতিরিন্দ্রর লেখা। তাঁর লেখা ছোটগল্প ভাত ও গাছ, ট্যাক্সিওয়ালা, নীল পেয়ালা, সিঁদেল, একঝাঁক দেবশিশু ও নীলফুল এবং বলদ পৃথিবীর নানা ভাষায় অনূদিত হয়। ১৯৪৮ সালে দেশ পত্রিকায় ধারাবাহিক উপন্যাস সূর্যমুখী প্রকাশিত হয়। এর পর থেকে তিনি সাহিত্যচর্চাকেই জীবিকা হিসাবে বেছে নেন। জ্যোতিরিন্দ্র নন্দী ১৯৬৫ সালে আনন্দবাজার পত্রিকা থেকে সুরেশচন্দ্র স্মৃতি পুরস্কার ও ১৯৬৬ সালে আনন্দ পুরস্কারে সম্মানিত হন। তাকে কল্লোল যূগের অন্যতম শ্রেষ্ঠ ছোটগল্পকার বলে মনে করা হয়। তাঁর উপন্যাসের সংখ্যা ২০টি ও গল্পগ্রন্থ আছে তিপান্নটি।

তথ্যসূত্র

১৯১২-এ জন্ম
১৯৮২-এ মৃত্যু
বাঙালি ছোটগল্পকার
বাঙালি ঔপন্যাসিক
২০শ শতাব্দীর বাঙালি ঔপন্যাসিক
আনন্দ পুরস্কার বিজয়ী
বাঙালি লেখক
অন্নদা সরকারি উচ্চ বিদ্যালয়ের প্রাক্তন শিক্ষার্থী
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বাংলা ভাষার লেখক
কলকাতার লেখক
ভারতীয় পুরুষ ঔপন্যাসিক
ব্রাহ্মণবাড়িয়া জেলার ব্যক্তি
কুমিল্লার ব্যক্তি
ম্যারি ম্যাকডনেল

ম্যারি এইলিন ম্যাকডনেল (জন্ম ২৮ এপ্রিল ১৯৫২) হলেন একজন মার্কিন অভিনেত্রী। তিনি ড্যান্সেস উইথ উল্‌ভস (১৯৯০) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং প্যাশন ফিশ (১৯৯২) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া ইন্ডিপেন্ডেন্স ডে (১৯৯৬) চলচ্চিত্রে ফার্স্ট লেডি ম্যারিলিন হুইটমোর এবং ডনি ডার্কো (২০০০) চলচ্চিত্রে রোজ ডার্কো চরিত্রে অভিনয়ের জন্য সুপরিচিত। তিনি ব্যাটলস্টার গ্যালাক্টিকা টিভি ধারাবাহিকে রাষ্ট্রপতি লরা রোজলিন চরিত্রে অভিনয় করে একটি স্যাটার্ন পুরস্কার অর্জন করেন। তিনি টিএনটির ধারাবাহিকের ৫ম থেকে ৭ম মৌসুমে দ্য ক্লোজার-এ ক্যাপ্টেন শ্যারন রেডর চরিত্রে এবং একই চ্যানেলের স্পিন-অফ ধারাবাহিক মেজর ক্রাইমস-এ শ্রেষ্ঠাংশে অভিনয় করেন।

প্রারম্ভিক জীবন
ম্যাকডনেল ১৯৫২ সালের ২৮শে এপ্রিল পেন্সিলভেনিয়া অঙ্গরাজ্যের উইলকেস-বারে জন্মগ্রহণ করেন। তিনি নিউ ইয়র্ক অঙ্গরাজ্যের ইটাচায় বেড়ে ওঠেন। তার মাতা এইলিন (বিবাহপূর্ব মান্ডি; ১৯২১-১৯৯০), এবং পিতা জন "জ্যাক" ম্যাকডনেল (১৯২৩-১৯৭৩) ছিলেন একজন কম্পিউটার পরামর্শদাতা। তার ভাইবোনেরা হলেন জেন (১৯৫০-২০০৫), স্যালি, জুডিথ, জ্যাকি ও জন। তিনি আইরিশ বংশোদ্ভূত। ফ্রেডোনিয়ার নিউ ইয়র্ক স্টেট বিশ্ববিদ্যালয় থেকে স্নাতক সম্পন্ন করার পর তিনি নাট্য বিদ্যালয়ে ভর্তি হন এবং কানেটিকাট অঙ্গরজ্যের নিউ হেভেনের সম্মানজনক লং হোয়ার্ট থিয়েটারে যোগ দেন। সেখানে তিনি ২০ বছরের অধিক সময় কাজ করেন।

কর্মজীবন
২১ বছর মঞ্চ ও টেলিভিশনে কাজ করার পর ম্যাকডনেল ১৯৯০ সালে কেভিন কসনারের ড্যান্সেস উইথ উল্‌ভস (১৯৯০) দিয়ে চলচ্চিত্রে প্রথম সফলতা অর্জন করেন। এই চলচ্চিত্রে গ্রাহাম গ্রিনের চরিত্রের দত্তক কন্যা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন করেন। ১৯৯২ সালে তিনি প্যাশন ফিশ চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 

১৯৫২-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
পেনসিলভেনিয়ার অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
স্যাটার্ন পুরস্কার বিজয়ী
আইরিশ বংশোদ্ভূত মার্কিন ব্যক্তি
আইরিশ বংশোদ্ভূত অভিনেত্রী
নিউ ইয়র্কের অভিনেত্রী
কুমারধারা নদী

কুমারধারা নদী ভারতের কর্ণাটক রাজ্যের একটি নদী। সুলিয়া শহরের দুটি প্রধান নদীগুলির মধ্যে একটি, এটি আরব সাগরে প্রবাহিত হওয়ার আগে উপ্পিনাঙ্গাদিতে নেত্রবতী নদীর সাথে মিশে গেছে। 
বর্ষাকালে কুমারধারা ও নেত্রবতীর সঙ্গম একটি নয়নাভিরাম দৃশ্য রচনা করে এবং যে বছর এই সঙ্গম দেখা যায়, পুণ্যার্থীরা সারা রাজ্য থেকে সেই দৃশ্য দেখতে আসেন।
হিন্দু ধর্মাবলম্বীদের কাছে কুমারধারা নদী একটি পবিত্র নদী। এটা বিশ্বাস করা হয় যে কুক্কে সুব্রহ্মণ্য মন্দির পরিদর্শনকারী পুণ্যার্থীদের কুমারধারা নদী পার হতে হবে এবং মন্দিরে দর্শনের জন্যে যাওয়ার আগে সেখানে পবিত্র স্নান করতে হবে।

তথ্যসূত্র 

ভারতের নদী
কর্ণাটকের নদী
লাভেন্স

লাভেন্স, হংকং- ভিত্তিক টেলিডিলডোনিক্স যৌন খেলনা প্রস্তুতকারক, যা তাদের ভিআর  এবং স্মার্ট যৌন খেলনার জন্য পরিচিত, যেগুলো মোবাইল অ্যাপ্লিকেশন ব্যবহার করে ব্লুটুথের মাধ্যমে নিয়ন্ত্রণ করা যায়।

ইতিহাস 
সংস্থাটি ২০০৯ সালে প্রতিষ্ঠিত হয়েছিল যখন এর প্রতিষ্ঠাতা দীর্ঘ দূরত্বের সম্পর্কের সাথে যুক্ত ছিলেন,   যা টেলিলেডোনিক্সে তার আগ্রহের জন্ম দিয়েছিল। ২০১৩ সালে, প্রথম অ্যাপ-ভিত্তিক যৌন খেলনা, ম্যাক্স এন্ড নোরা  চালু হয়েছিল।   ২০১৫ সালে, ইন্ডিগোগো -তে উত্থাপিত $১০০,০০০ এর সহায়তায় সর্বাধিক জনপ্রিয় পরিধানযোগ্য যৌন খেলনা লুশ চালু করা হয়েছিল। সেই থেকে, লাভেন্স অনেকগুলি খেলনা এনেছে এদের মধ্যে আছে সর্বপ্রথম দূর নিয়ন্ত্রিত ব্লুটুথ বাট প্লাগ  বিশ্বের প্রথম দোলনকারী জি-স্পট ম্যাসেজার।

আরো দেখুন 

 টেলিডিলডোনিক্স 
 সেক্স টেক

তথ্যসূত্র 

যৌন খেলনা নির্মাতা
অপর্যালোচিত অনুবাদসহ পাতা
সিঙ্গাপুরি মার্কা
হংকংয়ের মার্কা
জেন আলেকজান্ডার

জেন আলেকজান্ডার (জন্ম ২৮ অক্টোবর ১৯৩৯) হলেন একজন মার্কিন লেখিকা, অভিনেত্রী ও ন্যাশনাল এন্ডাউমেন্ট ফর দি আর্টসের সাবেক পরিচালক। তিনি একটি টনি পুরস্কার ও দুটি এমি পুরস্কার বিজয়ী এবং চারটি একাডেমি পুরস্কার ও তিনটি গোল্ডেন গ্লোব পুরস্কারে মনোনীত।

আলেকজান্ডার ব্রডওয়ে মঞ্চে দ্য গ্রেট হোয়াইট হোপ নাটকে অভিনয় করে ১৯৬৯ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তার অন্যান্য ব্রডওয়ে নাটক হল সিক্স আরএমএস রিভ ভু (১৯৭২), দ্য নাইট অব দি ইগুয়ানা (১৯৮৮), দ্য সিস্টার্স রোজেন্সওয়েগ (১৯৯৩) ও অনার (১৯৯৮)। তিনি মোট আটটি টনি পুরস্কারের মনোনয়ন লাভ করেছেন এবং ১৯৯৪ সালে আমেরিকান থিয়েটার হল অব ফেমে তার নাম অন্তর্ভুক্ত হয়েছে।

তিনি দ্য গ্রেট হোয়াইট হোপ নাটকের চলচ্চিত্ররূপে (১৯৭০) অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি অল দ্য প্রেসিডেন্ট্‌স মেন (১৯৭৬) ও ক্রেমার ভার্সাস ক্রেমার (১৯৭৯) চলচ্চিত্রে অভিনয়ের জন্য দুটি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং টেস্টামেন্ট (১৯৮৩) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে আরেকটি একাডেমি পুরস্কারের মনোনয়ন লাভ করেন। আলেকজান্ডার তার আটটি এমি পুরস্কারের প্রথম মনোনয়ন লাভ করেন এলিনর অ্যান্ড ফ্রাঙ্কলিন (১৯৭৬) মিনি ধারাবাহিকে এলিনর রুজভেল্ট চরিত্রে অভিনয়ের মধ্য দিয়ে, যে চরিত্রে তাকে ১৮ থেকে ৬০ বছর বয়সী চরিত্রে অভিনয় করতে হয়েছিল। তিনি প্লেইং ফর টাইম (১৯৮০) ও ওয়ার্ম স্প্রিংস (২০০৫)-এ অভিনয় করে দুটি মিনি ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন।

প্রারম্ভিক জীবন
আলেকজান্ডার ১৯৩৯ সালের ২৮শে অক্টোবর ম্যাসাচুসেট্‌স অঙ্গরাজ্যের বস্টন শহরে জন্মগ্রহণ করেন। তার জন্মনাম জেন কুইগলি। তার মাতা রুথ এলিজাবেথ (বিবাহপূর্ব পিয়ারসন) ছিলেন একজন সেবিকা এবং তার পিতা টমাস বি. কুইগলি ছিলেন একজন অর্থপেডিক শল্যচিকিৎসক। তিনি বস্টনের পার্শ্ববর্তী চেস্টনাট হিলের বিভার কাউন্টি ডে স্কুলে পড়াশোনা করেন। বিদ্যালয়ে থাকাকালীনই তার অভিনয়ের প্রতি আগ্রহ জন্মে।

কর্মজীবন

১৯৬৩ সালে আ থাউজেন্ড ক্লাউনস নাটকে স্যান্ডি ডেনিসের স্থলাভিষিক্ত হয়ে ফিলিস ওয়াইন চরিত্রে অভিনয়ের মধ্য দিয়ে আলেকজান্ডারের ব্রডওয়ে মঞ্চে অভিষেক ঘটে। তিনি এরপর অল্প কয়েকবার এই চরিত্রে অভিনয় করেন। আলেকজান্ডারের প্রথম আলোচিত সাফল্য আসে ১৯৬৭ সালে ওয়াশিংটন, ডি.সি.র অ্যারিনা স্টেজে হাওয়ার্ড স্যাকলারের দ্য গ্রেট হোয়াইট হোপ নাটকে এলিনর ব্যাকম্যান চরিত্রে অভিনয়ের মধ্য দিয়ে। তার সহশিল্পী জেমস আর্ল জোন্সের মত তিনিও ব্রডওয়ে মঞ্চে (১৯৬৮) এবং এর চলচ্চিত্ররূপে (১৯৭০) অভিনয় করেন। মঞ্চে কাজের কাজের জন্য মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন এবং চলচ্চিত্রে কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 
 
 
 Downstage Center at the American Theatre Wing interview
 Jane Alexander in the International Leadership Forum
 

১৯৩৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
বস্টনের অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
সারা লরেন্স কলেজের প্রাক্তন শিক্ষার্থী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
টনি পুরস্কার বিজয়ী
ড্রামা ডেস্ক পুরস্কার বিজয়ী
সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
দুধগঙ্গা নদী

দুধগঙ্গা নদী পশ্চিম ভারতের কৃষ্ণা নদীর দক্ষিণ দিকের একটি গুরুত্বপূর্ণ শাখা নদী। এটি মহারাষ্ট্রের সিন্ধুদুর্গ জেলায় পশ্চিমঘাট পর্বতমালা থেকে উতসারিত হয়ে, কোলহাপুর আর বেলগাঁও জেলার মধ্যে দিয়ে পূর্ব দিকে প্রবাহিত হয় এবং অবশেষে কৃষ্ণার সাথে মিলিত হয়।
কোলহাপুর জেলার পশ্চিমে নদীটিতে বাঁধ দেওয়া হয়েছে এবং কলমমাবাদী জলাধার তৈরি করা হয়েছে। ।

তথ্যসূত্র 

 

ভারতের নদী
কর্ণাটকের নদী
মহারাষ্ট্রের নদী